== Tabene ved branden ==
[[Fil:Københavnsbrand1728-statistik.jpg|thumb|left|250px|Gammel [[statistik]], påklæbet bagsiden af Joachim Hassings kort. Den fortæller, at 1.640 huse brændte og yderligere 39 blev "ruinerede". Tallet er formodentlig lidt for højt.]]
Tabet af ejendomme ved branden kan opgøres nogenlunde sikkert, da der blev udarbejdet detaljerede oversigter umiddelbart efter den. [[Stadskonduktør]] [[Søren Balle]] afleverede den første [[1. november]] 1728, og [[13. april]] [[1729]] afleverede [[Københavns Magistrat]] en tilsvarende, udarbejdet efter [[kongeligt reskript]] af [[12. december]] 1728. Forskellen mellem de to optegnelser er beskeden: ifølge Kaare Lauring drejer det sig kun om skadernes omfang på 43 matrikler. Det er temmelig sikkert, at 1.227 [[matrikel]]numre med ca. 1.600 bygninger blev flammernes bytte. Det skal sammenholdes med, at hele København bestod af ca. 4.500 matrikler, så ca. 28 % af byens matrikler var brændt. Ser man kun på den middelalderlige del af byen, stiger procentdelen til 47 %.
Kemi